দুর্গাপুজোর আগেই বাড়ি থেকে সরান এই সব জিনিস, রুষ্ট হবেন মা দুর্গা

কলকাতা: আজ মহালয়া (Mahalaya 2023)। পিতৃপক্ষের অবসান হয়ে দেবীপক্ষের (Devi Pakshka) সূচনা।  এদিনই দেবী দুর্গার চক্ষুদান হয়। এই বছর ১৫ অক্টোবর রবিবার থেকে শুরু হচ্ছে দেবীপক্ষ। ২০ অক্টোবর মহাষষ্ঠীতে দেবীর বোধনের মধ্যে দিয়ে শুরু হচ্ছ দুর্গা পুজো ২০২৩। অবাঙালিরা ৯ দিন ধরে মা দুর্গার (Maa Durga) ৯ রূপের পুজো করে থাকে।

প্রচলিত বিশ্বাস অনুসারে, এই সময় মর্ত্যে আগমন ঘটে মা দুর্গার। তবে তাঁকে খুশি করতে মনের ভক্তি সহকারে পুজো করার পাশাপাশি আরও কয়েকটি বিষয় মেনে চলা জরুরি। তাই দুর্গাপুজো শুরুর আগেই বাড়ি থেকে সরিয়ে ফেলুন এই জিনিসগুলি। কারণ, এই জিনিসগুলি বাড়িতে থাকলে তা নেগেটিভ এনার্জি তৈরি করে। আর তার ফলে দেবীর রোষে নানা বিপদ বাড়তে পারে আপনার জীবনে। তাই মা দুর্গা মর্ত্যে আসার আগেই বাড়ি থেকে এই সকল জিনিস সরিয়ে ফেলুন।

ভাঙা মূর্তি- ধর্মীয় বিশ্বাস অনুসারে, কোনও দেবতার ভাঙা মূর্তি বাড়িতে রাখা খুবই অশুভ। তাই কোনও মূর্তি ভেঙে গেলে তা সঙ্গে সঙ্গে বাড়ি থেকে সরিয়ে ফেলুন। আপনার ঘরেও কোনও ভাঙা মূর্তি থাকলে দুর্গাপুজোর আগেই তা জলে ভাসিয়ে দিন। তবে যেখানে সেখানে ঠাকুরের মূর্তি ভুলেও ফেলবেন না। মনে রাখবেন বাড়িতে ভাঙা মূর্তি রাখলে তা আপনার দুশ্চিন্তার কারণ হবে।

পুরনো চটি-জুতো- যে জুতো বা চটি আপনি আর ব্যবহার করেন না, সেগুলি বাড়িতে জমিয়ে রাখবেন না। এর থেকে নেগেটিভ এনার্জি সৃষ্টি হয়। এই নেগেটিভ এনার্জি আমাদের জীবনে দুর্ভাগ্য ডেকে আনে। তাই বাড়িতে অব্যবহৃত চটি জুতো থাকলে তা সরিয়ে ফেলুন এখনই। সেগুলি অন্য কারোর ব্যবহারের উপযোগী হলে অন্য কাউকে দান করে দিন।

আরও পড়ুন: দুর্গাপুজোর কী প্ল্যান করলেন মালবিকা জানালেন নিজের মুখেই

পেঁয়াজ রসুন- নবরাত্রি চলাকালীন পেঁয়াজ রসুন সহ যে কোনও আমিষ খাবার এড়িয়ে যাওয়ার পরামর্শ দিচ্ছেন বাস্তু বিশেষজ্ঞরা। এই সময় বাড়িতে পেঁয়াজ রসুন বা অন্য কোনও আমিষ খাবার রাখবেন না। এই সময় পুরোপুরি সাত্ত্বিক আহার করতে পারলেই সবচেয়ে ভালো হয়।

বন্ধ ঘড়ি- বন্ধ ঘড়ি কখনোই বাড়িতে রাখা উচিত নয়। এতে এটি খুব অশুভ, তাই আপনার বাড়িতেও যদি বন্ধ ঘড়ি থাকে তাহলে দুর্গাপুজোর আগেই ঘর থেকে বিদায় করুন, তবেই আপনার জীবনে লেগে থাকবে সাফল্য। না হলে দেবী দুর্গার রোষে আপনার জীবনে নানা বাধা বিপত্তি দেখা দিতে পারে।